Naisen muotokuva (Alvar Cawén)

Naisen muotokuva on suomalaisen taiteilijan Alvar Cawénin öljyvärimaalaus kankaalle vuodelta 1915. Kooltaan työ on 57×51 cm ja se kuuluu Ateneumin taidemuseon Ester ja Jalo Sihtolan kokoelmiin.

Naisen muotokuva on Cawènin tummin räiskyvin värein maalaama maalaus, jossa on kuitenkin elämänmyönteinen leima. Cawén maalasi naisen vaatteet ja taustan suurpiirteisesti käyttäen voimakkaita värejä. Tämä pöytään nojaava nainen on nuori, ja hänen terveyttä uhkuva olemuksensa terveine ihoineen tulee esille tummuuden keskeltä.

Taiteilija ei signeerannut maalaustaan, vaan sen takana Ragni Cawén todistaa sen 12/12 1959 Alvar Cawènin noin vuonna 1915 maalaamaksi.Sinisalo Soili. Ateneumin taidemuseon Insinöörin rakkaus - Ester ja Jalo Sihtolan lahjoituskokoelman näyttelyteos, 2003, s.37.

Lähteet

Aiheesta muualla
 Suomen Kansallisgalleria: Kokoelmat: Naisen muotokuva.  

Luokka:Alvar Cawénin maalaukset
Luokka:Ateneumin kokoelmat
Luokka:Muotokuvamaalaukset